HR Službeni list Europske unije L 284/5

PROVEDBENA UREDBA KOMISIJE (EU) 2016/1852

od 19. listopada 2016.

o izmjeni Uredbe (EU) br. 468/2010 o popisu EU-a plovila koja se bave nezakonitim, neprijavljenim i nereguliranim ribolovom

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 30.,

budući da:

(1) Poglavljem V. Uredbe (EZ) br. 1005/2008 utvrđeni su postupci za identifikaciju ribarskih plovila koja se bave nezakonitim, neprijavljenim i nereguliranim ribolovom (NNN) te postupci za sastavljanje popisa Unije takvih plovila („popis Unije”). Člankom 37. te Uredbe predviđene su mjere koje je potrebno poduzeti protiv ribarskih plovila uvrštenih na taj popis.

(2) Popis Unije utvrđen je Uredbom Komisije (EU) br. 468/2010 (2) i naknadno izmijenjen provedbenim uredbama (EU) br. 724/2011 (3), (EU) br. 1234/2012 (4), (EU) br. 672/2013 (5), (EU) br. 137/2014 (6) i (EU) 2015/1296 (7).

(3) U skladu s člankom 30. stavkom 1. Uredbe (EZ) br. 1005/2008 ribarska plovila uvrštena na popise plovila NNN koje su donijele regionalne organizacije za upravljanje u ribarstvu treba uvrstiti na popis Unije.

(4) Sve regionalne organizacije za upravljanje u ribarstvu donose i redovito ažuriraju popise plovila NNN u skladu s vlastitim propisima (8).

(5) U skladu s člankom 30. Uredbe (EZ) br. 1005/2008 Komisija mora ažurirati popis plovila Unije nakon što joj regionalne organizacije za upravljanje u ribarstvu dostave popise ribarskih plovila za koja se pretpostavlja ili je potvrđeno da sudjeluju u nezakonitom, neprijavljenom i nereguliranom ribolovu. Budući da je Komisija od regionalnih organizacija za upravljanje u ribarstvu zaprimila nove popise, trebalo bi ažurirati popis Unije.

(6) S obzirom na to da isto plovilo može biti uvršteno pod različitim nazivima i/ili zastavama ovisno o vremenu njegova uvrštenja na popise regionalnih organizacija za upravljanje u ribarstvu, ažurirani popis Unije trebao bi sadržavati različite nazive i/ili zastave koje su utvrdile relevantne regionalne organizacije za upravljanje u ribarstvu.

(7) Uredbu (EU) br. 468/2010 trebalo bi stoga na odgovarajući način izmijeniti.

(8) Mjere predviđene ovom Uredbom u skladu su s mišljenjem Odbora za ribarstvo i akvakulturu,

DONIJELA JE OVU UREDBU:

Članak 1.

Dio B Priloga Uredbi (EU) br. 468/2010 zamjenjuje se tekstom iz Priloga ovoj Uredbi.

Članak 2.

Ova Uredba stupa na snagu sedmog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 19. listopada 2016. Za Komisiju Predsjednik Jean-Claude JUNCKER

(1) SL L 286, 29.10.2008., str. 1.

(2) SL L 131, 29.5.2010., str. 22.

(3) SL L 194, 26.7.2011., str. 14.

(4) SL L 350, 20.12.2012., str. 38.

(5) SL L 193, 16.7.2013., str. 6.

(6) SL L 43, 13.2.2014., str. 47.

(7) SL L 199, 29.7.2015., str. 12.

(8) Posljednji put ažurirano: CCAMLR: popis plovila NNN za razdoblje 2015.–2016. donesen na godišnjem sastanku CCAMLR-XXXIV od 19. listopada do 30. listopada 2015.; SEAFO: SEAFO-ov popis plovila NNN donesen na 12. godišnjem sastanku Komisije od 30. studenoga do 3. prosinca 2015.; ICCAT: popis plovila NNN za 2015. donesen na 24. redovitom sastanku Komisije od 10. studenoga do 17. studenoga 2015.; IATTC: popis za 2015. donesen na 89. sastanku IATTC-a od 29. lipnja do 3. srpnja 2015.; NEAFC: popis NNN B AM 2015-07 donesen na 34. godišnjem sastanku od 9. studenoga do 13. studenoga 2015.; NAFO: popis za 2015. donesen na 37. godišnjem sastanku od 21. rujna do 25. rujna 2015.; WCPFC: WCPFC-ov popis plovila NNN za 2016. koji stupa na snagu 7. veljače 2016., donesen na 20. redovitom zasjedanju Komisije od 3. prosinca do 8. prosinca 2015.; IOTC: IOTC-ov popis plovila NNN odobren na 20. zasjedanju IOTC-a od 23. svibnja do 27. svibnja 2016.; GFCM: popis plovila NNN za 2016. donesen na 40. zasjedanju od 30. svibnja do 3. lipnja 2016.; SPRFMO: popis plovila NNN za 2016. donesen na 4. sastanku Komisije od 25. do 29. siječnja 2016.